Document ID: 32007D0500

DEĊIŻJONI TAL-KUMMISSJONI
tas-16 ta’ Lulju 2007
li temenda d-Deċiżjoni 2001/781/KE li tadotta manwal ta’ l-aġenziji riċeventi u glossarju tad-dokumenti li jistgħu jiġu notifikati jew komunikati permezz tar-Regolament tal-Kunsill (KE) Nru 1348/2000 dwar in-notifikazzjoni jew il-komunikazzjoni fl-Istati Membri ta’ dokumenti ġudizzjarji u extra-ġudizzjarji f’materji ċivili jew kummerċjali
(notifikata taħt id-dokument numru C(2007) 3365)
(2007/500/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KE) Nru 1348/2000 tad-29 ta’ Mejju 2000 dwar in-notifikazzjoni jew il-komunikazzjoni fl-Istati Membri ta’ dokumenti ġudizzjarji u extra-ġudizzjarji f’materji ċivili jew kummerċjali (1) u partikolarment il-punt (a) ta’ l-Artikolu 17 tiegħu,
Wara li ġie kkonsultat il-kumitat stabbilit bl-Artikolu 18 tar-Regolament (KE) Nru 1348/2000,
Billi:
(1)
Sabiex ikun implimentat ir-Regolament (KE) Nru 1348/2000 kien meħtieġ li jkun imħejji u ppublikat manwal li jkun fih informazzjoni dwar l-aġenziji riċeventi magħżulin skond l-Artikolu 2 ta’ dak ir-Regolament. Dan il-manwal jinsab fl-Anness I tad-Deċiżjoni tal-Kummissjoni 2001/781/KE tal-25 ta’ Settembru 2001 li tadotta manwal ta’ l-aġenziji riċeventi u glossarju tad-dokumenti li jistgħu jiġu notifikati jew komunikati permezz tar-Regolament tal-Kunsill (KE) Nru 1348/2000 dwar in-notifikazzjoni jew il-komunikazzjoni fl-Istati Membri ta’ dokumenti ġudizzjarji u extra-ġudizzjarji f’materji ċivili jew kummerċjali (2).
(2)
Wara modifika ta’ l-informazzjoni kkomunikata lill-Kummissjoni minn Franza skond l-Artikolu 2(4) tar-Regolament (KE) Nru 1348/2000, huwa neċessarju li jiġi emendat il-manwal.
(3)
Id-Deċiżjoni 2001/781/KE għandha għalhekk tiġi emendata kif xieraq,
ADOTTAT DIN ID-DEĊIŻJONI:
Artikolu
Il-manwal bl-informazzjoni dwar l-aġenziji riċeventi fl-Anness I tad-Deċiżjoni 2001/781/KE huwa emendat skond l-Anness ta’ din id-Deċiżjoni.
Din id-Deċiżjoni hija indirizzata lill-Istati Membri.
Magħmul fi Brussell, 16 ta’ Lulju 2007.

Labels: 12
11
15
18